C 464/17

Uzaicinājums iesniegt priekšlikumus 2022 – EAC/A10/2021

Eiropas Solidaritātes korpuss

(2021/C 464/05)

1. Ievads un mērķi

Šā uzaicinājuma iesniegt priekšlikumus pamatā ir Eiropas Parlamenta un Padomes 2021. gada 20. maija Regula (ES) 2021/888, ar ko izveido programmu “Eiropas Solidaritātes korpuss”, kā arī Eiropas Solidaritātes korpusa 2022. gada darba programma (C(2021)7860). Programma “Eiropas Solidaritātes korpuss” aptver laikposmu no 2021. gada līdz 2027. gadam. Programmas “Eiropas Solidaritātes korpuss” vispārējie un konkrētie mērķi ir izklāstīti minētās regulas 3. pantā.

2. Darbības

Šis uzaicinājums iesniegt priekšlikumus attiecas uz šādām programmas “Eiropas Solidaritātes korpuss” darbībām:

— brīvprātīga darba projekti;

— brīvprātīgo grupas augstas prioritātes jomās;

— solidaritātes projekti;

— solidaritātes brīvprātīgā darba kvalitātes zīme;

— humānās palīdzības brīvprātīgā darba kvalitātes zīme;

— brīvprātīgais darbs Eiropas Brīvprātīgo humānās palīdzības korpusā.

3. Attiecināmība

Finansējumam no programmas “Eiropas Solidaritātes korpuss” var pieteikties jebkura publiska vai privāta (bezpeļņas vai peļņu gūstoša) vietēja, reģionāla, valsts vai starptautiska organizācija. Turklāt jauniešu grupas, kas reģistrējušās Eiropas Solidaritātes korpusa portālā, var pieteikties solidaritātes projektu finansējumam.

Visās Eiropas Solidaritātes korpusa darbībās var pilntiesīgi piedalīties šādas valstis (1):

— 27 Eiropas Savienības dalībvalstis un aizjūras zemes un teritorijas;

— programmas asociētās trešās valstis: — EBTA/EEZ valstis — Islande un Lihtenšteina; — ES kandidātvalstis (2): Turcijas Republika, Ziemeļmaķedonijas Republika.

Turklāt dažās Eiropas Solidaritātes korpusa darbībās var piedalīties organizācijas, kas likumīgi izveidotas trešās valstīs, kuras nav programmas asociētās valstis.

Sīkāku informāciju par dalības kārtību lūdzam skatīt Eiropas Solidaritātes korpusa 2022. gada vadlīnijās.

4. Projektu budžets un ilgums

Šim uzaicinājumam iesniegt priekšlikumus ir paredzēts 138 800 000 EUR liels kopējais budžets.

Šim uzaicinājumam iesniegt priekšlikumus atvēlētais kopējais budžets un tā sadalījums ir indikatīvs un atkarīgs no tā, vai tiks pieņemta Eiropas Solidaritātes korpusa 2022. gada darba programma; to var mainīt, ja Eiropas Solidaritātes korpusa gada darba programma tiek grozīta. Potenciālie pieteikumu iesniedzēji tiek aicināti regulāri iepazīties ar Eiropas Solidaritātes korpusa gada darba programmām un to grozījumiem, ko publicē: https://europa.eu/youth/solidarity/organisations/reference-documents-resources

Piešķirtās dotācijas un projektu ilgums atšķiras atkarībā no tādiem faktoriem kā projekta veids un atbilstīgo pretendentu veids.

5. Pieteikumu iesniegšanas termiņš

Turpmāk norādītie pieteikumu iesniegšanas termiņi beidzas pulksten 12.00 (pusdienlaikā) pēc Briseles laika.

Brīvprātīga darba projekti 2022. gada 23. februāris (fakultatīvā kārta) 2022. gada 4. oktobris Solidaritātes projekti 2022. gada 23. februāris (fakultatīvā kārta) 2022. gada 4. maijs 2022. gada 4. oktobris

Turpmāk norādītie pieteikumu iesniegšanas termiņi beidzas pulksten 17.00 pēc Briseles laika.

Brīvprātīgo grupas augstas prioritātes jomās 2022. gada 6. aprīlis Brīvprātīgais darbs Eiropas Brīvprātīgo humānās palīdzības korpusā 2022. gada 3. maijs

Kvalitātes zīmes pieteikumus var iesniegt visu laiku.

Sīki izstrādātus norādījumus par pieteikumu iesniegšanu lūdzam skatīt Eiropas Solidaritātes korpusa 2022. gada vadlīnijās.

6. Pilnīga informācija

Sīki izstrādātus šā uzaicinājuma iesniegt priekšlikumus nosacījumus, arī prioritātes, lūdzam skatīt Eiropas Solidaritātes korpusa 2022. gada vadlīnijās, kas pieejamas šajā interneta adresē: https://europa.eu/youth/solidarity/organisations/calls-for-proposals

Eiropas Solidaritātes korpusa 2022. gada vadlīnijas ir šā uzaicinājuma iesniegt priekšlikumus neatņemama sastāvdaļa, un tajās izklāstītie dalības un finansējuma nosacījumi pilnā mērā attiecas uz šo uzaicinājumu.

(1) Likumīgi izveidota organizācija un cilvēki, kas šajās valstīs dzīvo likumīgi.

(2) Ar nosacījumu, ka ir parakstīts divpusējs asociācijas nolīgums.